  

**Συμμετοχή του Πανεπιστημίου μας σε έρευνα για την εφαρμογή των Στόχων Βιώσιμης Ανάπτυξης (SDGs) του ΟΗΕ στο πλαίσιο του έργου Ευρωπαϊκού Προγράμματος «ERASMUS+ SDG4U Engaging SDGs for Transformative Education and Enhanced Sustainability in Universities»**

Αγαπητά μέλη της πανεπιστημιακής κοινότητας του Εθνικού και Καποδιστριακού Πανεπιστημίου Αθηνών,

Στο πλαίσιο της ενίσχυσης της βιώσιμης ανάπτυξης και της ευθυγράμμισης του Πανεπιστημίου μας με τους **Στόχους Βιώσιμης Ανάπτυξης (SDGs)** του **Οργανισμού Ηνωμένων Εθνών**, σας προσκαλούμε να συμμετάσχετε στην παρακάτω έρευνα, μέσω της συμπλήρωσης ενός σύντομου ερωτηματολογίου.

<https://docs.google.com/forms/d/e/1FAIpQLSfkBeEGrid4eVZ0xYJEMkDCsZ4X1_HpclO3GOflSn6XYQvVCw/viewform>

Tα στοιχεία συλλέγονται από το ΕΚΠΑ για το Ευρωπαϊκό Πρόγραμμα «**ERASMUS+ SDG4U Engaging SDGs for Transformative Education and Enhanced Sustainability in Universities**»

Η συμμετοχή σας είναι ιδιαίτερα πολύτιμη, καθώς θα συμβάλει:

* Στην αποτύπωση της παρούσας κατάστασης σχετικά με την εφαρμογή των SDGs στο ΕΚΠΑ
* Στην αποτίμηση των υφιστάμενων γνώσεων, αντιλήψεων και πρακτικών των φοιτητών, του διδακτικού προσωπικού και του διοικητικού προσωπικού του πανεπιστημίου σχετικά με τη βιωσιμότητα. Οι απαντήσεις σας θα μας βοηθήσουν να βελτιώσουμε τις προσπάθειες βιωσιμότητας στην πανεπιστημιούπολη.
* Στην ανάδειξη καλών πρακτικών και προκλήσεων
* Στη χάραξη στρατηγικών για έναν πιο βιώσιμο και κοινωνικά υπεύθυνο ακαδημαϊκό οργανισμό

Το ερωτηματολόγιο απευθύνεται **σε όλα τα μέλη της κοινότητας του ΕΚΠΑ**: φοιτητές, διδακτικό και ερευνητικό προσωπικό, διοικητικούς υπαλλήλους και μέλη της διοίκησης. Το ερωτηματολόγιο είναι απολύτως ανώνυμο και η συμπλήρωσή του διαρκεί περίπου 10 λεπτά. Όλες οι απαντήσεις είναι εμπιστευτικές και θα αναλυθούν μόνο σε συνολικό επίπεδο (δηλαδή, θα παρουσιαστούν ως μέσοι όροι και ποσοστά, όχι ατομικά).

Η συμβολή σας με την συμπλήρωση του ερωτηματολογίου είναι καθοριστική για την ενίσχυση της αειφορίας στο Πανεπιστήμιό μας.

Σας ευχαριστούμε εκ των προτέρων για τη συμμετοχή και τη στήριξή σας σε αυτή την πρωτοβουλία!

Με εκτίμηση,

**Σοφία Παπαϊωάννου**

**Αντιπρύτανις Ακαδημαϊκών, Διεθνών Σχέσεων και Εξωστρέφειας**

**Πρόεδρος ΜΟ.ΔΙ.Π ΕΚΠΑ**